						Dato: 13-3-25
Referat fra ordinær generalforsamling i Granslev Vandværk i/s		
Torsdag den 13.3.2025 kl. 18.30 i Granslev Forsamlingshus

Dagsorden ifølge vedtægterne:
1. Valg af dirigent
Henning Wehner modtog valget som dirigent og konstaterede, at generalforsamlingen var indkaldt rettidigt i h.t. vedtægterne

2. Bestyrelsens beretning
Formand Yvonne Timmermann aflagde bestyrelsens beretning for 2024:
Hjemmeside er oprettet: Granslevvand.dk
Beredskabsplan er under udarbejdelse.
Ansøgning om udledningstilladelse af filterskyllevand er sendt til kommunen.
Graveforespørgsler er digitaliseret via LER og styres af AURA.
Logbog er opsat i vandværksbygning til registrering af hændelser.
Pumpe i boring er udskiftet med en renoveret pumpe, og den gamle renoveret igen.
14. dec. var der ingen vand – grundet svømmer sad fast i rentvandstanken og tanken løb så tør. Efter 4 timer var fejlen udbedret og tanken fyldt op igen.
Stikledninger til Voer Møllevej 26+28 er proppet af.
Der var teknisk tilsyn af kommunen i oktober – der var flere punkter, der blev påtalt – bl.a  diverse eftersyn og renoveringer. Samt der skal tages stilling til nødforsyning af vand.

Beretningen blev godkendt.

3. Det reviderede regnskab for 2024 forelægges til godkendelse
Kasserer Eva Kleberg Andersen forelagde regnskabet, som udviste underskud på kr. 30.345
Regnskabet blev godkendt.

4. Budget for 2025 forelægges til godkendelse
Der forventes en del omkostninger til teknisk vedligehold i 2025.
Budget, som udviser underskud på kr. 15.700 blev godkendt.

5. Valg af bestyrelsesmedlemmer og suppleanter
1. Bestyrelsesmedlemmer: På valg er Eva Kleberg Andersen og Lars Mørk Andersen – begge modtager genvalg
Begge blev genvalgt
2. Suppleanter: P.t. ingen suppleanter, der skal vælges 2 suppleanter – valget er for 1 år af gangen.
Leo Larsen og Finn Lassen blev valgt som suppleanter.



6. Valg af revisorer (bilagskontrollant)
Nuværende: Kim Schødt og Bjarne Nielsen
Begge modtog genvalg

7. Behandling af indkomne forslag
Ingen indkomne forslag


8. Eventuelt
Bestyrelsen orienterede om at efter teknisk eftersyn af fra kommunen – har været foretaget eftersyn af Silhorko (Grundfos) af filterskylleanlæg, som er fra 1993. Der har aldrig været tilsyn før, det blev konstateret, at filtertanken er slidt op og skal udskiftes, det vil beløbe sig til ca. 160.000 kr.  I den forbindelse blev der også orienteret om, at dette helt sikkert vil medføre takststigninger i 2026.


Generalforsamlingen afsluttedes herefter. 

